Pekka Tuukkasen katoaminen

Pekka Tapani Tuukkanen (s. 7. heinäkuuta 1963Virallinen Lehti, 36/2016) oli perholainen eläkeläismies, joka katosi 26. heinäkuuta 2004. Hän oli viettänyt iltaa Kinnulan HiilingissäYle: Perholainen Pekka Tuukkanen katosi vuonna 2004, poliisi on nyt saanut uusia vihjeitä tapaukseen liittyen – Vihjeet liittyvät Perhon Kellokoskella poltettuun autoon Keskipohjanmaa, mutta poistunut ja lähtenyt kävelemään kotiaan päin, vaikka kävelymatkaa olisi ollut yli 40 kilometriä. Katoamista on tutkittu tappona. Ensisijaisena tutkintalinjana on KRP:ssa pidetty epäillyn henkirikoksen yhteyttä Mazda 626 -mallisen auton polttamiseen Perhon Kellokoskella 27. heinäkuuta 2004 noin kello 23.40. Motiiviksi on epäilty henkirikoksen todisteiden hävittämistä.KRP tutkii, voisivatko surmatuksi joutuneen miehen kertomukset ratkaista 18 vuoden takaisen katoamisen Yle Mazda 626:n ohella tapaukseen on myös epäilty liittyvän harmaa Honda Accord -mallinen auto, johon oli kohdistettu luvaton käyttöönotto Alavetelissä heinäkuun alussa 2004 ja joka löydettiin kaksi viikkoa Tuukkasen katoamisen jälkeen poltettuna.Pekka Tuukkanen katosi 17 vuotta sitten – poliisi pyytää nyt yllättäen vihjeitä poltetusta autosta Iltalehti

Tuukkanen katosi Perhon ja Kinnulan väliseltä maantieltä, ja viimeisen näköhavainnon teki Tuukkasen tunnistanut kuorma-autonkuljettaja 26. heinäkuuta 2004 noin kello 5.30.

Vuonna 2010 julkaistiin Tuukkasta käsittelevä Kadonneet-sarjan jakso.Kadonneet: Maan Korvessa Yle Elävä Arkisto Vuonna 2011 Tuukkasen katoamiseen liittyen vangittiin kaksi kokkolalaismiestä, jotka kuitenkin vapautettiin sittemmin. Tutkinnassa saavutettiin tieto siitä, että epäillyt miehet olivat osallistuneet Tuukkaselle kyydin tarjonneeksi epäillyn Honda Accord -malliisen auton polttamiseen.

 Pihtiputaan tappo 
Pihtiputaan Muurasjärvellä tehtiin syksyllä 2020 tappo, jonka oikeuskäsittelyn yhteydessä kaksi todistajaa kertoi 54-vuotiaan uhrin aiemmin tunnustaneen olleensa mukana autossa, jonka kyydissä Tuukkasenkin epäiltiin olleen ennen katoamistaan. Muurasjärven taposta tuomittiin kaksi miestä, minkä lisäksi miehen pahoinpitelyyn osallistunut nainen sai lievemmän tuomion. Todistusten mukaan tämä nainen oli ollut auton kuljettaja. Autoseurueeseen oli lausuman mukaan kuulunut lisäksi kaksi kokkolalaismiestä, jotka olisivat surmanneet Tuukkasen ja kätkeneet ruumiin. Pihtiputaan henkirikoksen oikeuskäsittelyssä esiin tuodut miehet olivat kuitenkin eri henkilöitä kuin vuonna 2011 vangituiksi tulleet miehet.

KRP:sta kerrottiin saman kertomuksen tulleen poliisin tietoon jo aiemmin ja olleen selvittelyn kohteena ennen oikeudenkäyntiä. Pihtiputaalla henkirikoksen uhrina kuollut mies oli poliisin mukaan kertonut Tuukkasen tulleen haudatuksi 150 metrin päähän tiestä. Uhri oli Keskisuomalaisen mukaan osoittanut todistajalle Tuukkasen hautapaikan ja kertonut auton polttamisen johtuneen todisteiden hävittämispyrkimyksestä. Maastossa on suoritettu ruumiskoiran avustamia Tuukkaseen liittyviä etsintöjä, jotka ovat jääneet tuloksettomiksi.

KRP:n mukaan Tuukkasen katoamistapauksen selvittämistä jatketaan murhanimikkeellä, mikäli epäilty henkirikos ehtisi tapon nimikkeellä vanheta (vanhenemisaika 20 vuotta) eikä asiaan ole saatu sitä ennen selvyyttä.

 Lähteet 

Luokka:2000-vuosikymmenen katoamistapaukset
Luokka:2004
Luokka:Suomalaiset katoamistapaukset
Luokka:Kinnula
Luokka:Perho